#### RÁMCOVÁ DOHODA o poskytovaní služieb č. [*doplní verejný obstarávateľ pred podpisom rámcovej dohody*]

uzatvorená § 83 zákona č. 343/2015 Z. z. o verejnom obstarávaní a ozmene a doplnení niektorých zákonov v znení neskorších predpisov (ďalej len „**ZVO**“) a v zmysle § 269 ods. 2 zákona č. 513/1991 Z.z. Obchodného zákonníka v znení neskorších právnych predpisov (ďalej len „**Obchodný zákonník**“)

(ďalej len „**Dohoda**“)

**Účastníci Dohody**

**Objednávateľ:**

Obchodné meno: **Slovenská agentúra životného prostredia**

Sídlo: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

koná: Mgr. Michal Maco, generálny riaditeľ

IBAN: SK15 8180 0000 0070 0038 9222

SWIFT: SPSRSKBA

(ďalej aj ako „**Objednávateľ**“)

a

**Poskytovateľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná: v Obchodnom registri Okresného súdu *[doplní uchádzač]*, oddiel: *[doplní uchádzač],* vložka číslo: *[doplní uchádzač]*

V mene spoločnosti koná: *[doplní uchádzač]*

IBAN: *[doplní uchádzač]*

SWIFT:  *[doplní uchádzač]*

(ďalej aj ako „**Poskytovateľ**“)

(Objednávateľ a Poskytovateľ ďalej spolu aj ako „**Účastníci Dohody**“)

**Preambula**

Účastníci Dohody uzatvárajú túto Dohodu v súlade s výsledkom zadávania podlimitnej zákazky postupom podľa § 112 až 116 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „**zákon o verejnom obstarávaní**") s názvom „**Tlačiarenské služby**“, vyhlásenej Objednávateľom ako verejným obstarávateľom Výzvou na predkladanie ponúk uverejnenou vo Vestníku verejného obstarávania SR č. *[doplní uchádzač]* zo dňa *[doplní uchádzač]*  pod zn. *[doplní uchádzač]* (ďalej aj „**Verejné obstarávanie**"). Ponuka Poskytovateľa bola vo Verejnom obstarávaní vyhodnotená ako úspešná, na základe čoho sa Účastníci tejto Dohody v slobodnej vôli a v súlade s platnými právnymi predpismi rozhodli uzatvoriť túto Dohodu, ktorá upravuje práva a povinnosti Účastníkov Dohody pri poskytnutí predmetu zákazky Poskytovateľom Objednávateľovi.

Predmet Dohody bude financovaný čiastočne v súvislosti s realizáciou národného projektu (NP3) s názvom: „*Zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku*“, kód projektu ITMS 2014+: 310000N329 financovaného na základe Zmluvy o poskytnutí nenávratného finančného príspevku č. OPKZP-PO1/PO2-2017-NP3/01 (ďalej len „Zmluva o poskytnutí NFP“), v rámci Operačného programu Kvalita životného prostredia, Riadiacim orgánom, ktorým je Ministerstvo životného prostredia Slovenskej republiky (ďalej len „riadiaci orgán“), čiastočne v súvislosti s realizáciou projektu „*Zlepšenie kvality ovzdušia (LIFE18 IPE/SK /000010)*“ financovaného na základe Partnerskej dohody č. 10/2020/3.4 v rámci programu LIFE, čiastočne v súvislosti s realizáciou projektu s názvom: „*ConnectGREEN (DTP2-072-2.3)*“, financovaného na základe Partnerskej dohody „Partnership Agreement for the implementation of the project ConnectGREEN within the Danube Transnational Programme“ (č.zmluvy DTP2-072-2.3) (ďalej len „Partnerská dohoda č. DTP2-072-2.3“) z Európskeho fondu regionálneho rozvoja (EFRR) v rámci cieľa Európska územná spolupráca (EÚS) a programu INTERREG  Danube Transnational Programme (Dunajský Nadnárodný program, ďalej aj “Interreg DNP”), Riadiacim orgánom, ktorým je Ministerstvo národného hospodárstva Maďarska so sídlom v Budapešti (ďalej len „riadiaci orgán DNP“), Národným kontaktným bodom, ktorým  je Úrad vlády Slovenskej republiky (ďalej len „národný kontaktný bod DNP“), čiastočne v súvislosti s plnením Plánu hlavných úloh Objednávateľa a čiastočne by mal byť v súvislosti s plnením Plánu hlavných úloh Objednávateľa, ktoré by mali byť čiastočne financované z Environmentálneho fondu v rámci projektu „*Environmentálna výchova, vzdelávanie a osveta 2021*“. Časť predmetu zákazky bude financovaná aj z vlastných zdrojov Objednávateľa.

**Článok I.**

**Predmet Dohody**

* 1. Predmetom tejto Dohody je záväzok Poskytovateľa uzatvárať za podmienok dohodnutých v tejto Dohode s Objednávateľom čiastkové zmluvy – objednávky na poskytnutie služieb tlače a dodania najmä nasledovných materiálov:
     1. prípadové štúdie, mapy
     2. letáky, plagáty, propagačné materiály, roll- up, výstavný panel,
     3. brožúr, kalendárov, maľovaniek a newsletterov,
     4. praktických príručiek, pracovných listov, metodických materiálov, knižných publikácií a iných publikácií.

(ďalej len „**Predmet Dohody**“ alebo „**Služby**“).

* 1. Objednávateľa táto Dohoda nezaväzuje objednať od Poskytovateľa žiadne plnenie. Poskytovateľ nie je povinný prijať a plniť objednávku v prípade, ak podmienky jej plnenia nie sú v súlade s podmienkami tejto Dohody.
  2. Špecifikácia služieb je uvedená v Prílohe č. 1 *– Opis predmetu zákazky* tejto Dohody. Množstvo, druh, rozsah objednaných Služieb bude určený v čiastkových objednávkach, ktoré budú mať písomnú formu a budú v nich špecifikované všetky podrobnosti Služieb v súlade s informáciami uvedenými v Prílohe č. 1 - *Opis predmetu zákazky* tejto Dohody.
  3. Poskytovateľ sa zaväzuje, že za podmienok dohodnutých v tejto Dohode poskytne Objednávateľovi objednané Služby. Objednávateľ sa zaväzuje Poskytovateľovi za objednané a riadne poskytnuté služby zaplatiť odmenu podľa článku IV. tejto Dohody.
  4. Finálnym výsledkom z poskytovaných Služieb podľa tejto Dohody sú výstupy v tlačenej forme alebo v akejkoľvek inej podobe v súlade s informáciami podľa Prílohy č. 1 *– Opis predmetu zákazky* tejto Dohody (ďalej len „**Výstupy**“). Poskytovateľ dodá Objednávateľovi Výstupy z poskytnutých Služieb v súlade s článkom II. tejto Dohody.
  5. Objednávateľ je ďalej oprávnený požadovať ako súčasť poskytnutia Služieb Poskytovateľom aj predloženie
     1. dôkazu o splnení požiadaviek na FSC (Forest Stewardship Council - značka zodpovedného obhospodarovania lesov), a to prostredníctvom predloženia certifikátu typu FSC alebo iného rovnocenného dôkazu (napr. certifikát typu PEFC a pod.),
     2. dôkazu o splnení požiadaviek na použitie 100% recyklovaného papiera – napr. predloženie papiera označeného Environmentálnou značkou EÚ alebo akoukoľvek národnou environmentálnou značkou krajín EÚ alebo prostredníctvom iného rovnocenného dôkazu (napr. predloženie technickej dokumentácie výrobcu alebo protokolu o skúške od akreditovanej inštitúcie, ktorá preukazuje splnenie predmetnej požiadavky),

za účelom preukázania splnenia požiadaviek podľa Prílohy č. 1 - Opis predmetu zákazky tejto Dohody

Objednávateľ uvedie svoju požiadavku na predloženie potrebného dôkazu o splnení uvedených požiadaviek podľa tohto bodu Dohody v príslušnej čiastkovej objednávke. Všetky náklady súvisiace s vystavením/vydaním Objednávateľom požadovaného dôkazu znáša Poskytovateľ.

* 1. Objednávateľ je oprávnený v súlade s Prílohou č. 1 – *Opis predmetu zákazky* požadovať, aby Výstupy z poskytnutých Služieb boli označené logotypmi Ministerstva životného prostredia Slovenskej republiky, Operačného programu Kvality životného prostredia (ďalej len „**OPKŽP**“), Európskej únie, SAŽP, prípadne aj logom národného projektu, ak bude schválené, a ich použitie musí spĺňať všetky príslušné požiadavky v súlade s pravidlami publicity projektov v rámci OPKŽP, a to v súlade s:
     1. Manuálom pre informovanie a komunikáciu pre OPKŽP, ktorý je k dispozícii online <http://www.op-kzp.sk/wp-content/uploads/2015/07/Manual-pre-informovanie-a-komunikaciu_verzia1.2.pdf>
     2. Manuálom pre informovanie a komunikáciu pre OPKŽP, ktorý je k dispozícii online <http://www.opzp.sk/wp-content/uploads/DM_op-kzp.pdf>
     3. Dizajn manuálom Objednávateľa, ktorý je k dispozícii online <http://www.sazp.sk/app/cmsFile.php?disposition=i&ID=4>
     4. Manuálom pre informovanie a komunikáciu pre LIFE IP, ktorý je k dispozícii online <https://www.populair.sk/web-documents/populair_Dizajn-manual-short.pdf>
     5. Manuálom pre informovanie a komunikáciu pre ConnectGREEN, ktorý je k dispozícii online

[www.interreg-danube.eu/media/download/165](http://www.interreg-danube.eu/media/download/165)

(ďalej spolu len „**Pravidlá publicity**“).

* 1. Objednávateľ požaduje, aby všetky Výstupy z poskytovaných Služieb boli po formálnej stránke navrhnuté a spracované v súlade s Pravidlami publicity podľa bodu 1.7 tohto článku Dohody.
  2. Objednávateľ dodá Poskytovateľovi logotypy podľa bodu 1.7 tohto článku Dohody spolu so všetkými podkladmi podľa bodu 3.4 článku III. tejto Dohody. Pokiaľ sa Účastníci Dohody nedohodnú inak, Objednávateľ dodá Poskytovateľovi logotypy podľa bodu 1.7 tohto článku Dohody v elektronickej verzii.

**Článok II.**

**Miesto a čas poskytnutia Služieb**

* 1. Miestom poskytnutia Služieb (resp. dodania Výstupov z poskytnutých Služieb) sú miesta uvedené v Prílohe č. 1 – *Opis predmetu zákazky* tejto Dohody. Pokiaľ miesto poskytnutia Služieb nie je v Prílohe č. 1 – *Opis predmetu zákazky* tejto Dohody uvedené, Objednávateľ v objednávke uvedenie konkrétne miesto v Slovenskej republike. Poskytovateľ je povinný dodať Výstupy z poskytnutých Služieb na Objednávateľom požadované miesto na vlastné náklady Poskytovateľa. Forma/podoba Výstupov, v akej majú byť Objednávateľovi dodané, vyplýva z Prílohy č. 1 – *Opis predmetu zákazky* tejto Dohody.
  2. Poskytovateľ poskytne Objednávateľovi Službu (resp. dodá Výstupy z poskytnutých Služieb) najneskôr do uplynutia lehoty uvedenej na čiastkovej objednávke, pokiaľ sa Účastníci Dohody písomne nedohodnú inak. Lehota na poskytnutie Služby (resp. dodanie Výstupov z poskytnutých Služieb) uvedenej v Objednávke musí byť v súlade s Prílohou č. 1 tejto Dohody, a začína plynúť dňom potvrdenia doručenej objednávky Objednávateľa Poskytovateľom v zmysle bodu 3.5 článku III. tejto Dohody. Objednávateľ dodá podklady potrebné na vybavenie objednávky spolu s objednávkou.

**Článok III.**

**Vystavovanie objednávok a ich podmienky**

* 1. Poskytovateľ bude v súlade s touto Dohodou poskytovať Objednávateľovi Služby, ktorých špecifikácia bude v súlade s Prílohou č. 1 – *Opis predmetu zákazky* tejto Dohody, a to na základe písomných čiastkových objednávok na poskytnutie objednaných Služieb. Objednávka Objednávateľa musí byť úplná.
  2. Za úplnú objednávku sa podľa tejto Dohody považuje len objednávka čitateľná, vystavená v súlade s bodom 3.1 až 3.3 tohto článku Dohody, a podpísaná oprávneným zástupcom Objednávateľa, ktorej vzor tvorí prílohu č. 5 tejto Dohody (ďalej ako „**Objednávka**“).
  3. Účastníci Dohody sa dohodli, že Objednávka Objednávateľa musí obsahovať najmä:
     1. číslo Objednávky Objednávateľa,
     2. názov a sídlo Objednávateľa, jeho bankové spojenie, IČO, DIČ, IČ DPH,
     3. špecifikáciu Služieb v zmysle Prílohy č. 1 - *Opis predmetu zákazky* tejto Dohody s uvedením rozsahu požadovaných Služieb, množstva a formátu Výstupov, ktoré majú byť dodané,
     4. jednotkovú cenu bez DPH v súlade s Prílohou č. 2 – *Cenová tabuľka* tejto Dohody,
     5. celkovú cenu za poskytnutie Služieb s DPH,
     6. miesto dodania výstupov požadovaných Služieb,
     7. lehotu, v ktorej majú byť Služby poskytnuté (doba dodania),
     8. dátum vystavenia Objednávky,
     9. kontaktné údaje osôb (meno, funkcia, tel. číslo, e-mail), ktoré sú poverené preberaním poskytnutej Služby vrátane podpísania príslušných preberacích protokolov,
     10. iné údaje v zmysle Prílohy č. 1 – *Opis predmetu zákazky* (napr. požiadavka na predloženie certifikátov/dôkazov v zmysle bodu 1.7 tejto Dohody).
     11. názov projektu.
  4. Objednávateľ sa zaväzuje, že úplnú Objednávku doručí kontaktnej osobe Poskytovateľa uvedenej v bode 10.2 na e-mailovú adresu, určenú na tento účel. Spolu s objednávkou Objednávateľ doručí Poskytovateľovi všetky podklady potrebné k poskytovaniu Služieb v zmysle čiastkovej Objednávky (napr. grafické návrhy, textové podklady, obrázkové podklady a i. v zmysle Prílohy č. 1 – *Opis predmetu zákazky* tejto Dohody) (ďalej spolu len „**Podklady**“). P**okiaľ z Prílohy č. 1 – *Opis predmetu zákazky* tejto Dohody nevyplýva iná lehota na dodanie Podkladov, Objednávateľ dodá Poskytovateľovi Podklady najneskôr do desiatich (10) dní od potvrdenia prijatia Objednávky Poskytovateľom.**
  5. Poskytovateľ je povinný potvrdiť prijatie a akceptáciu Objednávky elektronicky najneskôr nasledujúci pracovný deň po dni doručenia Objednávky od Objednávateľa a všetkých podkladov potrebných na vybavenie objednávky v súlade s ustanoveniami tejto Dohody. Potvrdením Objednávky zo strany Poskytovateľa sa tento zaväzuje poskytnúť Objednávateľovi Služby v súlade s požiadavkami uvedenými v príslušnej Objednávke a dodať Objednávateľovi Výstupy v požadovanom množstve a formáte na dohodnuté miesto dodania a v dobe dodania určenej v príslušnej Objednávke.
  6. V prípade, ak Poskytovateľ nebude opakovane, aj napriek predchádzajúcej výzvy Objednávateľa, dodržiavať postup uvedený v bode 3.5 tohto článku Dohody, takéto konanie Poskytovateľa bude považované za podstatné porušenie povinností vyplývajúcich z tejto Dohody a Objednávateľ bude oprávnený odstúpiť od tejto Dohody.
  7. Po elektronickom potvrdení prijatia Objednávky Poskytovateľom je Objednávateľ povinný bezodkladne vystaviť a odoslať písomnú Objednávku podpísanú oprávnenou osobou Objednávateľa prostredníctvom pošty na adresu sídla Poskytovateľa uvedenú v záhlaví tejto Dohody.
  8. V prípade omeškania Objednávateľa s doručením Podkladov Poskytovateľovi podľa bodu 3.4 tohto článku Dohody, sa lehota na poskytnutie Služieb (resp. dodanie Výstupov z poskytnutých Služieb) uvedená v Objednávke predĺži najmenej o počet dní omeškania Objednávateľa s dodaním Podkladov, pokiaľ sa Účastníci Dohody písomne nedohodnú inak.
  9. Objednávateľ dodá Poskytovateľovi všetky potrebné Podklady vo formáte, ktorý vyplýva z Prílohy č. 1 – *Opis predmetu zákazky* tejto Dohody.
  10. Poskytovateľ musí bezodkladne telefonicky a písomne oznámiť Objednávateľovi vznik akejkoľvek udalosti, ktorá bráni poskytnutiu Služby v lehote uvedenej v Objednávke a má tak za následok predĺženie dohodnutej lehoty, čo však nemá vplyv na zodpovednosť Poskytovateľa za omeškanie s poskytnutím Služby.
  11. Povinnosť Poskytovateľa poskytnúť Služby na základe Objednávky je splnená dňom písomne potvrdeného prevzatia Služby Objednávateľom, pričom vzor preberacieho protokolu tvorí prílohu č. 4 tejto Dohody (ďalej ako **„Preberací protokol“**). Preberací protokol musí obsahovať minimálne nasledovné náležitosti: identifikačné údaje Poskytovateľa a Objednávateľa, počet dodaných Výstupov, sumu predmetného plnenia, miesto a dátum prevzatia Objednávateľom, dátum vyhotovenia preberacieho protokolu, podpisy oprávnených osôb za Poskytovateľa a Objednávateľa. Okamihom prevzatia predmetu plnenia a podpísania preberacieho protokolu, Objednávateľ nadobudne vlastnícke právo k predmetu plnenia.
  12. Poskytovateľ dáva súhlas pre použitie dodaného Výstupu na prípadné ďalšie nekomerčné využitie Objednávateľom, resp. na prípadnú aktualizáciu dodaného Výstupu realizovanú Objednávateľom.
  13. Objednávateľ sa zaväzuje počas celého procesu spracovávania jednotlivých Výstupov z poskytovaných Služieb aktívne spolupracovať a konzultovať s Poskytovateľom za účelom dosiahnutia požadovaného vyhotovenia Výstupov a bez zbytočného odkladu oznamovať všetky prípadné pripomienky a pod.
  14. Ak pri prevzatí Služby (dodaných Výstupov z poskytnutých Služieb) Objednávateľ zistí, že údaje o Službe nesúhlasia s Objednávkou alebo je porušený či inak poškodený obal alebo poskytnutá Služba má inú vadu, Objednávateľ je oprávnený poskytnutú Službu neprevziať, ak sa Účastníci Dohody písomne nedohodnú inak. V tomto prípade je Poskytovateľ v omeškaní s poskytnutím Služby a Objednávateľ je oprávnený požadovať od Poskytovateľa zaplatenie zmluvnej pokuty.

**Článok IV.**

**Cena**

* 1. Objednávateľ sa zaväzuje zaplatiť Poskytovateľovi za riadne a včas poskytnuté Služby cenu v súlade s ustanoveniami tejto Dohody a jej príloh.
  2. Maximálna celková cena za poskytnuté Služby podľa tejto Dohody je stanovená v súlade s podmienkami uzavretia tejto Dohody a predchádzajúceho Verejného obstarávania vo výške 160 818,83 EUR bez DPH (slovom: jeden sto šesťdesiattisíc osemstoosemnásť euro a osemdesiattri eurocentov) (ďalej aj „**Maximálna cena**“). Poskytovateľ nie je povinný vyčerpať Maximálnu cenu uvedenú v predchádzajúcej vete tohto bodu Dohody. Objednávateľ nie je oprávnený požadovať a Poskytovateľ nie je povinný poskytovať Služby v rozsahu, v ktorom by poskytnutím (resp. vyúčtovaním a vyfakturovaním) Objednávateľom požadovaných Služieb bola prekročená Maximálna cena za Služby. Poskytovateľ bezodkladne upozorní Objednávateľa, ak by poskytnutím požadovaných Služieb mala byť prekročená Maximálna cena, pričom ak Objednávateľ neurčí v danom čase inak (najmä nezmenší rozsah požadovaných Služieb), Poskytovateľ nie je povinný požadované Služby poskytnúť.
  3. Jednotková cena za Služby je stanovená na základe cenovej ponuky Poskytovateľa predloženej vo Verejnom obstarávaní, ktorá je uvedená v Prílohe č. 2 – *Cenová tabuľka* tejto Dohody podľa ponuky Poskytovateľa ako úspešného uchádzača podľa zákona o verejnom obstarávaní a tvorí neoddeliteľnú súčasť tejto Dohody. Daň z pridanej hodnoty (DPH) bude pripočítaná k cene vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov (ďalej len „**Zákon o DPH**“) v deň vzniku daňovej povinnosti a uplatňovaná v súlade s ustanoveniami tohto zákona. Skutočná celková cena bude určená počtom skutočne poskytnutých Služieb počas doby plnenia tejto Dohody a jej jednotkových cien, pričom neprekročí Maximálnu cenu. Jednotkové ceny počas platnosti tejto Dohody sú pevné a nemenné.
  4. V cene (vrátane jednotkovej ceny) sú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Poskytovateľa podľa tejto Dohody, najmä prepravné náklady, náklady na obaly, poisťovacie náklady, clo, iné dane a clá, iné poplatky súvisiace s dovozom, správne a obdobné poplatky vyberané akýmkoľvek orgánom verejnej moci.

**Článok V.**

**Platobné podmienky**

* 1. Objednávateľ uhradí Poskytovateľovi cenu za poskytnuté Služby na základe faktúr vystavených Poskytovateľom, a to bezhotovostným prevodom na účet Poskytovateľa uvedený na faktúre. Účastníci Dohody sa dohodli na splatnosti faktúry v lehote (30) tridsať dní odo dňa jej doručenia Objednávateľovi. Povinnými prílohami faktúry sú:
     1. Objednávka a
     2. preberací protokol potvrdený poverenou osobou Objednávateľa.
  2. Faktúra (daňový doklad) musí okrem náležitostí uvedených v Zákone o DPH obsahovať najmä tieto náležitosti:
     1. číslo objednávky Objednávateľa,
     2. číslo faktúry,
     3. názov a sídlo Objednávateľa, jeho bankové spojenie v tvare IBAN, IČO, DIČ, IČ DPH,
     4. názov a sídlo Poskytovateľa, jeho bankové spojenie v tvare IBAN, IČO, DIČ, IČ DPH,
     5. špecifikáciu Služieb v zmysle Prílohy č. 1 - Opis predmetu zákazky tejto Dohody a množstvo poskytnutých Služieb,
     6. miesto dodania Výstupov z požadovaných Služieb,
     7. dátum dodania Výstupov z požadovaných Služieb Objednávateľovi, ak tento dátum možno určiť a ak sa odlišuje od dátumu vyhotovenia faktúry,
     8. základ dane, jednotkovú cenu bez dane, zľavy a rabaty, ak nie sú obsiahnuté v jednotkovej cene, alebo v prípadoch, ak Poskytovateľ neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
     9. sadzbu dane, údaj o oslobodení od dane,
     10. dátum vystavenia Objednávky,
     11. dátum vystavenia faktúry.
  3. Ak faktúra nebude obsahovať všetky náležitosti daňového dokladu alebo bude inak nesprávne vystavená, Objednávateľ je oprávnený vrátiť ju Poskytovateľovi v lehote splatnosti na doplnenie alebo prepracovanie, pričom nová lehota splatnosti začne plynúť až dňom doručenia správne doplnenej alebo prepracovanej faktúry Poskytovateľom Objednávateľovi.
  4. Poskytovateľ berie na vedomie, že úhrada faktúr Objednávateľom podlieha schvaľovaniu zriaďovateľom Objednávateľa, ktorým je Ministerstvo životného prostredia SR a Objednávateľ nie je v omeškaní s úhradou faktúr v rozsahu počtu dní zodpovedajúcim dĺžke schvaľovacieho procesu zriaďovateľa Objednávateľa, ak táto doba presiahne lehotu splatnosti faktúr ustanovenú v bode 5.1 tohto článku.
  5. V prípade, ak sa Objednávateľ dostane do omeškania s úhradou faktúry, s prihliadnutím na predchádzajúci bod, o viac ako štrnásť (14) dní, Poskytovateľ je oprávnený odstúpiť od tejto Dohody a rovnako aj od príslušnej čiastkovej Objednávky.

**Článok VI.**

**Zodpovednosť za kvalitu a záruka za akosť**

* 1. Poskytovateľ sa zaväzuje, že Služby, vrátane akýchkoľvek ich častí, budú Objednávateľovi poskytnuté s odbornou starostlivosťou v súlade a v rozsahu, v kvalite a za podmienok dohodnutých v tejto Dohode a platných právnych noriem. Poskytovateľ nesie objektívnu zodpovednosť, bez možnosti jej zbavenia, za bezchybne poskytnutú Službu, vrátane akejkoľvek jej časti.
  2. Poskytovateľ zodpovedá za vady, ktoré má Služba, vrátane jej časti v okamihu poskytnutia Služby, a/alebo jej časti, a to aj v prípade, keď sa vada stane zjavnou (Objednávateľ ju objaví) až po tomto okamihu a počas záručnej doby (záruka za akosť).
  3. Záručná doba na poskytnuté Služby, vrátane akejkoľvek ich časti v zmysle tejto Dohody začína plynúť odo dňa poskytnutia Služby v zmysle tejto Dohody (podpisu preberacieho protokolu Objednávateľom) a trvá do uplynutia (24) dvadsaťštyri mesiacov od jej poskytnutia. Poskytovateľ zodpovedá v plnom rozsahu Objednávateľovi za právne vady poskytnutej Služby.
  4. Poskytovateľ je v rámci záručnej doby povinný odstrániť všetky vady (chyby) Služby na vlastné náklady alebo poskytnúť náhradnú Službu, bezodkladne, najneskôr do (3) troch pracovných dní od nahlásenia vady (chyby) Služby Objednávateľom.
  5. Objednávateľ je povinný doručiť reklamáciu Poskytovateľovi poštou alebo e-mailom, a to okamžite po zistení vady, najneskôr do skončenia záručnej lehoty.
  6. Objednávateľ je oprávnený v prípade zistenia akýchkoľvek vád dodaného Výstupu z poskytnutej Služby žiadať od Poskytovateľa:
     1. výmenu vadného Výstupu za nový, bezvadný Výstup, najneskôr do troch (3) pracovných dní odo dňa uplatnenia reklamácie;
     2. odstúpenie od Objednávky v prípade nesplnenia povinnosti Poskytovateľa vymeniť vadný Výstup do 3 (troch) pracovných dní odo dňa doručenia reklamácie za nový, bezvadný Výstup;
     3. náhradu škody spôsobenej dodaním vadného Výstupu.
  7. V prípade opakovaného dodania vadného Výstupu z poskytnutej Služby podľa tejto Dohody Poskytovateľom má Objednávateľ právo na odstúpenie od tejto Dohody a bezodkladné vrátenie zaplatenej ceny za dodaný vadný Výstup.

**Článok VII.**

**Úroky z omeškania a zmluvná pokuta**

* 1. Účastníci Dohody sa dohodli, že v prípade omeškania Objednávateľa so zaplatením ceny za poskytnutú Službu sa Objednávateľ zaväzuje zaplatiť Poskytovateľovi úroky z omeškania vo výške 0,01 % z dlžnej sumy, a to za každý deň omeškania až do zaplatenia.
  2. Ak je Poskytovateľ v omeškaní s poskytnutím Služby (hoci len čiastočne), je Objednávateľ oprávnený požadovať za každý aj začatý deň omeškania zmluvnú pokutu vo výške 0,1 % z celkovej ceny omeškanej výzvy vrátane DPH.
  3. Podkladom pre zaplatenie zmluvnej pokuty je faktúra vystavená Objednávateľom s lehotou splatnosti tridsať (30) dní odo dňa jej doručenia Poskytovateľovi. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.

**Článok VIII.**

**Doba platnosti Dohody**

* 1. Táto Dohoda nadobúda platnosť dňom jej podpisu oboma Účastníkmi Dohody. Účinnosť nadobudne dňom uvedeným v písomnej výzve Objednávateľa, ktorým sa stanoví dátum začiatku plnenia Dohody, s podmienkou, že táto Dohoda bude zverejnená v súlade s príslušnými právnymi predpismi. Podmienkou pre písomnú výzvu Objednávateľa je ukončenie kontroly verejného obstarávania zo strany Poskytovateľa NFP, v rámci ktorej tento neidentifikoval nedostatky, ktoré by mali alebo mohli mať vplyv na výsledok Verejného obstarávania (po doručení správy z kontroly prijímateľovi - Objednávateľovi), alebo v rámci ktorej Objednávateľ, ako prijímateľ súhlasil s výškou ex ante finančnej opravy uvedenej v návrhu správy/správe z kontroly a splnil podmienky na uplatnenie ex ante finančnej opravy podľa metodického pokynu MP CKO č. 5 ktorý upravuje postup pri určení finančných opráv za verejné obstarávanie. Výzva bude odoslaná na poštovú prepravu najneskôr do 12 mesiacov odo dňa odoslania oznámenia o výsledku verejného obstarávania, v opačnom prípade táto Dohoda zaniká.
  2. Dohoda sa uzatvára na dobu určitú, a to na dobu jedného (1) roka odo dňa nadobudnutia účinnosti tejto Dohody alebo do vyčerpania celkovej Maximálnej ceny plnenia uvedenej v bode 4.2 článku IV. tejto Dohody, podľa toho ktorá skutočnosť nastane skôr.

**Článok IX.**

**Zánik dohody**

* 1. Účastníci Dohody sú oprávnený ukončiť platnosť tejto Dohody:
     1. písomnou dohodou Účastníkov Dohody,
     2. odstúpením od Dohody,
  2. Okrem prípadov uvedených v § 344 Obchodného zákonníka je Objednávateľ oprávnený odstúpiť od Dohody najmä v prípade, ak:
     1. si Poskytovateľ opakovane (minimálne 2x) nesplní svoje povinnosti vyplývajúce z Dohody,
     2. Poskytovateľ poruší povinnosti uvedené v článku III. bod 3.5 a článku VI. tejto Dohody.
  3. Odstúpenie od tejto Dohody musí mať písomnú formu a je účinné dňom jeho doručenia druhému Účastníkovi Dohody.

**Článok X.**

**Osobitné ustanovenia**

* 1. Účastníci Dohody sa dohodli, že komunikácia, ktorá má byť podľa tejto Dohody písomná, sa bude doručovať doporučene poštou, kuriérom alebo osobne, ak nie je v Dohode výslovne dohodnuté inak. Za deň doručenia sa považuje deň prevzatia písomnosti, ak nie je v Dohode dohodnuté inak. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
  2. Kontaktné adresy pre elektronickú komunikáciu sú:
     1. na strane Objednávateľa *[doplní verejný obstarávateľ najneskôr pri podpise tejto Dohody]*
     2. na strane Poskytovateľa: *[doplní uchádzač]*

Správa zasielaná elektronicky sa považuje za doručenú potvrdením prijatia e-mailu. Obe strany sa zaväzujú zabezpečiť permanentnú kontrolu kontaktnej adresy v čase od-do a potvrdiť prijatie e-mailu okamžite po jeho doručení.

* 1. Kontaktné adresy pre telefonickú komunikáciu sú:
     1. na strane Objednávateľa: *[doplní verejný obstarávateľ najneskôr pri podpise tejto Dohody]*
     2. na strane Poskytovateľa: *[doplní uchádzač]*
  2. Objednávateľ a Poskytovateľ sa zaväzujú bezodkladne písomne oznámiť druhému účastníkovi Dohody akúkoľvek zmenu svojich kontaktných údajov, pričom zmena je účinná odo dňa nasledujúceho po doručení takéhoto oznámenia.
  3. Poskytovateľ sa zaväzuje Objednávateľovi v rámci realizácie tejto Dohody, že:
     1. všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe jemu odovzdané, poskytnuté, sprístupnené alebo akýmkoľvek iným spôsobom ním získané od Objednávateľa alebo jeho subdodávateľov alebo tretích strán podieľajúcich sa na plnení tejto Dohody (ďalej len „Dôverné informácie objednávateľa“), bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na plnenie tejto Dohody, nebude ich používať v rozpore s týmto vyhlásením a ani žiadne z Dôverných informácií Objednávateľa neodovzdá, ani neposkytne žiadnej inej fyzickej ani právnickej osobe, a to počas ani po ukončení tejto Dohody,
     2. zabezpečí riadne a včasné utajenie a zachovávanie mlčanlivosti o Dôverných informáciách Objednávateľa aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov ako i iných tretích osôb, a to aj po ukončení tejto Dohody,
     3. v prípade nedodržania ktoréhokoľvek z urobených vyhlásení alebo porušenia ktorejkoľvek povinnosti uvedenej v tomto článku Dohody, nahradí Objednávateľovi akúkoľvek a všetku škodu, ktorá jeho nedodržaním alebo porušením týchto vyhlásení, povinností alebo záväzkov vznikla.
  4. Poskytovateľ je povinný v prípade, ak mu budú počas plnenia Dohody Objednávateľom alebo tretími osobami poskytnuté osobné údaje, dodržiavať povinnosti určené Nariadením Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ako aj zákonom č. 18/2018 Z.z. o ochrane osobných údajov a o zmene a doplnení niektorých zákonov.
  5. V prípade porušenia záväzku mlčanlivosti podľa bodu 10.5 tohto článku Dohody je Poskytovateľ povinný Objednávateľovi zaplatiť zmluvnú pokutu vo výške 1.000,- Eur za každé takéto porušenie. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.

**Čl. XI**

**Subdodávatelia**

* 1. Poskytovateľ je oprávnený poskytovaním Služieb podľa tejto Dohody poveriť svojich subdodávateľov. Zoznam subdodávateľov tvorí Prílohu č. 3 tejto Dohody. V zozname subdodávateľov sa uvádza podiel plnenia každého subdodávateľa vo finančnom vyjadrení z celkovej ceny za poskytnuté Služby a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zákona č. 315/2016 Z. z. o registri partnerov verejného sektora a o zmene a doplnení niektorých zákonov, musí byť subdodávateľ zapísaný v registri partnerov verejného sektora.
  2. V prípade, ak má počas plnenia Dohody Poskytovateľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
     1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak táto povinnosť vyplýva z uvedeného zákona,
     2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
     3. Za účelom každej zmeny v osobe existujúceho subdodávateľa alebo doplnenia ďalšieho subdodávateľa je Predávajúci povinný najneskôr tri (3) pracovné dni pred navrhovanou zmenou subdodávateľa (resp. podpísaním zmluvy so subdodávateľom) doručiť Kupujúcemu oznámenie o zmene v zozname subdodávateľov a aktualizované znenie Prílohy č. 3 Zmluvy. Oznámenie o zmene v zozname subdodávateľov musí obsahovať:

a) identifikačné údaje nového subdodávateľa, a to minimálne v nasledovnom rozsahu: obchodné meno, sídlo (resp. miesto podnikania), IČO, meno, priezvisko, adresu pobytu a dátum narodenia osoby oprávnenej konať za subdodávateľa,

b) podiel plnenia Zmluvy, ktorý má Predávajúci v úmysle zabezpečiť prostredníctvom nového subdodávateľa,

c) informáciu, či Predávajúci v súvislosti s plnením podľa tejto Zmluvy poskytne subdodávateľovi jednorazovo finančné prostriedky prevyšujúce sumu vo výške 100.000,- EUR bez DPH (slovom jednostotisíc eur) alebo v úhrne prevyšujúce sumu vo výške 250.000,- EUR bez DPH (slovom dvestotisíc eur) v kalendárnom roku, ak ide o opakujúce sa plnenie,

d) ak sa novým subdodávateľom nahrádza už schválený subdodávateľ, identifikačné údaje nahrádzaného subdodávateľa.

* + 1. Prílohou oznámenia podľa predchádzajúceho bodu bude:

a) potvrdenie o platnom zápise subdodávateľa v registri partnerov verejného sektora v nadväznosti na príslušné ustanovenia zákona o verejnom obstarávaní [ak u subdodávateľa vznikla povinnosť byť registrovaný podľa príslušných ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších právnych predpisov (ďalej ako „zákon o RPVS“)], a súčasne

b) doklady, na základe ktorých subdodávateľ preukáže, že spĺňa podmienky účasti uvedené v súťažných podkladoch týkajúce sa osobného postavenia v zmysle § 32 ZVO.

* 1. Návrh na zmenu subdodávateľa spolu s dokladmi podľa bodu 11.2.3 a 11.2.4 tohto článku Dohody musí Poskytovateľ predložiť Objednávateľovi najneskôr (3) tri pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 11.2 tohto článku Dohody.
  2. Pre vylúčenie akýchkoľvek pochybností sa Účastníci Dohody dohodli, že pre zmenu alebo doplnenie subdodávateľov nie je potrebné uzatvárať dodatok k tejto Dohode, pokiaľ bude dodržaný postup podľa tohto článku Dohody.
  3. V prípade, ak Poskytovateľ využije na plnenie ktorejkoľvek povinnosti podľa tejto Dohody subdodávateľa, Poskytovateľ za konanie subdodávateľa voči Objednávateľovi zodpovedá, ako keby plnenie vykonával sám.

**Článok XII.**

**Záverečné ustanovenia**

* 1. Pre vzťahy vyplývajúce z tejto Dohody a pre ktoré neplatia osobitné ustanovenia tejto Dohody, platí právny poriadok Slovenskej republiky, najmä ustanovenia Obchodného zákonníka. Účastníci Dohody sa dohodli, že v prípade vzniku sporov Účastníkov Dohody týkajúcich sa tejto Dohody a jej aplikácie, ak sa ich nepodarí urovnať iným spôsobom a jedným z účastníkov Dohody je zahraničný subjekt, je daná právomoc súdov Slovenskej republiky.
  2. Poskytovateľ nie je oprávnený dohodnúť sa s treťou osobou na prevzatí jeho záväzkov (povinností) vyplývajúcich z tejto Dohody bez predchádzajúceho písomného súhlasu Objednávateľa.
  3. Poskytovateľ sa zaväzuje, že strpí výkon kontroly, auditu súvisiaceho s predmetom tejto zmluvy kedykoľvek počas platnosti a účinnosti rozhodnutia o schválení žiadosti o poskytnutie nenávratného finančného príspevku a oprávneným osobám poskytne všetku potrebnú súčinnosť.

Oprávnené osoby na výkon kontroly/auditu sú najmä:

1. riadiaci orgán a ním poverené osoby,
2. odbor vnútorného auditu kupujúceho a nimi poverené osoby,
3. Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby,
4. orgán auditu, jeho spolupracujúce orgány a osoby poverené na výkon kontroly/auditu,
5. splnomocnení zástupcovia Európskej Komisie a Európskeho dvora audítorov,
6. orgán zabezpečujúci ochranu finančných záujmov EÚ,
7. osoby prizvané orgánmi uvedenými v bodoch 12.3.1 až 12.3.6 tejto Dohody v súlade s príslušnými právnymi predpismi Slovenskej republiky a právnymi aktmi Európskej únie.
   1. Za strpenie výkonu kontroly/auditu a poskytnutie súčinnosti pri výkone kontroly/auditu neprináleží Poskytovateľovi žiadna odmena, náhrada ani iné plnenie. Táto povinnosť trvá aj po zániku tejto Dohody. V prípade zmeny legislatívnych aktov je Poskytovateľ povinný podriadiť sa kontrole príslušných orgánov tak, aby bol dosiahnutý účel sledovaný týmto ustanovením tejto Dohody. Poskytovateľ je povinný predovšetkým oznámiť nákladovú štruktúru plnenia podľa tejto zmluvy na základe požiadavky Objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu Dohody. Za účelom preventívneho riešenia problémov spojených s preukazovaním realizácie plnení podľa tejto zmluvy je oprávnený požadovať tieto podklady aj Objednávateľ.
   2. Túto Dohodu je možné zmeniť alebo doplniť len na základe vzájomnej dohody účastníkov Dohody, a to vo forme písomných očíslovaných dodatkov podpísaných oprávnenými osobami účastníkov Dohody. Dohodu je možné zrušiť len písomne.
   3. Táto Dohoda je vyhotovená v (4) štyroch rovnopisoch, z ktorých obaja Účastníci Dohody obdržia dva (2) rovnopisy.
   4. Účastníci Dohody berú na vedomie, že zmena Dohody je možná len v súlade s § 18 ZVO. Prípadná zmena tejto Dohody je možná len písomnou dohodou Účastníkov Dohody, a to vo forme číslovaných dodatkov podpísaných oprávnenými zástupcami oboch Účastníkov Dohody.
   5. Ak niektoré ustanovenia tejto Dohody nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Dohody stane neplatným z dôvodu rozporu s právnymi predpismi, zaväzujú sa Účastníci Dohody takéto ustanovenie nahradiť iným, primerane zodpovedajúcim právnemu významu pôvodného ustanovenia a zmyslu a účelu tejto Dohody.
   6. Táto Dohoda je uzavretá slobodne, vážne, nie v tiesni ani za nápadne nevýhodných podmienok. Účastníci Dohody vyhlasujú, že si túto Dohodu prečítali, jej obsahu porozumeli a na znak toho, že obsah tejto Dohody zodpovedá ich skutočnej a slobodnej vôli ju podpísali.
   7. Neoddeliteľnou súčasťou Dohody sú prílohy:

Príloha č. 1 Opis predmetu zákazky *[predloží uchádzač v ponuke, bude v súlade s  časťou. B. súťažných podkladov]*

Príloha č. 2 Cenová tabuľka *[predloží úspešný uchádzač pri podpise Dohody, bude v súlade s jeho ponukou a časťou G. súťažných podkladov]*

Príloha č. 3 Zoznam Subdodávateľov *[predloží úspešný uchádzač najneskôr pri podpise Dohody s uvedením predmetu a podielu subdodávok a doklady preukazujúce, že subdodávateľ v ňom uvedený spĺňa podmienky účasti týkajúce sa osobného postavenia a neexistujú u neho dôvody na vylúčenie uvedené v § 40 ods. 6 písm. a) až h) a ods.7 ZVO]*

Príloha č. 4 Preberací protokol *[predloží verejný obstarávateľ najneskôr pri podpise Dohody]*

Príloha č. 5 Objednávka *[predloží verejný obstarávateľ najneskôr pri podpise Dohody]*

V Banskej Bystrici, dňa \_\_\_\_\_\_\_\_\_\_\_\_ V \_\_\_\_\_\_\_\_\_\_\_, dňa \_\_\_\_\_\_\_\_\_\_\_

Objednávateľ: Poskytovateľ:

**Slovenská agentúra životného prostredia** *[doplní uchádzač]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Michal Maco, generálny riaditeľ *[doplní uchádzač]*